Nariadenie Komisie (ES) č. 1392/2003
zo 4. augusta 2003,
ktorým sa mení a dopĺňa nariadenie (ES) č. 174/1999 o podrobných pravidlách pre uplatňovanie nariadenia Rady (EHS) č. 804/68 pokiaľ ide vývozné povolenia a vývozné náhrady pri mlieku a mliečnych výrobkoch
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1225/1999 zo 17. mája 1999 o spoločnej organizácii trhu s mliekom a mliečnymi výrobkami [1], naposledy zmenenom a doplnenom nariadením (ES) č. 806/2003 [2], najmä na jeho článok 31 ods. 14,
keďže:
(1) Článok 21 nariadenia Komisie (ES) č. 800/1999 z 15. apríla 1999 o spoločných podrobných pravidlách na uplatňovanie systému vývozných náhrad na poľnohospodárske produkty [3], naposledy zmenenom a doplnenom nariadením (ES) č. 500/2003 [4] stanovil, že na produkty, ktoré nemajú ku dňu prijatia vývozného vyhlásenia riadnu a primeranú trhovú kvalitu, sa neposkytne vývozná náhrada. Aby sa zabezpečilo jednotné uplatňovanie tohto pravidla je potrebné v nariadení Komisie (ES) č. 174/1999 [5], naposledy zmenenom a doplnenom nariadením (ES) č. 833/2003 [6] stanoviť, že na poskytnutie náhrady na produkty uvedené v článku 1 smernice Rady 92/46/EHS zo 16. júna 1992 o zdravotných predpisoch pre produkciu čerstvého mlieka, tepelne spracovaného mlieka a mliečnych výrobkov a ich umiestňovanie na trh [7], naposledy zmenenej a doplnenej smernicou 94/71/ES [8] a tie, ktoré sa vyskytujú v článku 1 nariadenia (ES) č. 1255/1999, musia byť tieto produkty uvedené do súladu s požiadavkami tejto smernice a musia mať podľa nej označenie o zdravotnej spôsobilosti.
(2) Aby sa zabránilo obchádzaniu tohto nového pravidla je potrebné stanoviť, že produkty uvedené v článku 1 nariadenia (ES) č. 1255/1999, ktoré majú slúžiť ako krmivo pre zvieratá, musia byť takisto uvedené do súladu s požiadavkami smernice 92/46/EHS a musia mať označenie o zdravotnej spôsobilosti, pokiaľ sa pre ne požaduje náhrada.
(3) Je potrebný určitý čas na prijatie opatrení súvisiacich s tým, aby vyvážané produkty mali označenie o zdravotnej spôsobilosti, aby sa vyviezli existujúce zásoby a vyčerpali balenia, ktoré sú bez označenia, bude sa toto nariadenie uplatňovať až od 1. januára 2004.
(4) V súlade s vyššie uvedeným je potrebné zmeniť a doplniť aj nariadenie (ES) č. 174/1999.
(5) Opatrenia prijaté v tomto nariadení sú v súlade so stanoviskom Riadiaceho výboru pre mlieko a mliečne výrobky,
PRIJALA TOTO NARIADENIE:
Článok 1
Do článku 1 nariadenia (ES) č. 174/1999 sa dopĺňa nasledujúci odsek 4:
"4. Na poskytnutie náhrady musia produkty uvedené v článku 1 nariadenia (ES) č. 1255/1999 spĺňať požiadavky smernice 92/46/EHS, predovšetkým musia byť pripravené v schválenom zariadení a musia byť v súlade s požiadavkou na označenie o zdravotnej spôsobilosti uvedenej v bode A kapitoly IV prílohy C k uvedenej smernici."
Článok 2
Toto nariadenie nadobudne účinnosť tretím dňom odo dňa jeho uverejnenia v Úradnom vestníku Európskej únie.
Uplatňuje sa od 1. januára.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 4. augusta 2003